เพราะเหตุใดที่ SCB ต้องรวมเอาทุกๆ เฟซบุ๊คเพจมารวมกันในวันที่ 1 มกราคม 2015
a. ผู้บริโภคเข้ามาสอบถามข้อมูลต่างๆ เฉพาะของเพจนั้นๆ
b. พฤติกรรมของลูกค้ามีความหลากหลายมาก
c. ไม่ให้บริการลูกค้าแบบ One-Stop-Service
d. ในแต่ละชีวิต ความสนใจในการใช้ผลิตภัณฑ์การเงินไม่ได้ปรับเปลี่ยนไป
คำตอบที่ถูกต้องคือ b.  เนื่องจาก หลังจากวันที่ 1 มกราคม 2015 แฟนๆ ของ Facebook Page ของ “ธนาคารไทยพาณิชย์” ไม่ว่าจะเป็น  SCB Credit Card, SCB Easy Net, SCB UP2ME ฯลฯ ต่างก็รวมเพจกันเป็นเพจเดียว ทั้งนี้ เพื่อทำให้การสื่อสารกับลูกค้าของธนาคารให้เป็นเรื่องง่ายขึ้น ตอบสนองความต้องการของลูกค้าได้รวดเร็วขึ้น พร้อมคงความเป็นเบอร์ 1 ของ Facebook Page ในหมวดการเงิน ทั้งด้านจำนวน Like และยอด Engagement อย่างเหนียวแน่นต่อไป

เหตุผลที่ SCB ต้องรวมเอาทุกๆ เฟซบุ๊คเพจมารวมกันก็เพราะว่า พฤติกรรมของลูกค้ามีความหลากหลายมาก ไม่ว่าจะมาจากเพจ SCB UP2ME หรือ Credit Card  หรือเพจไหนๆ พอผู้บริโภคเห็นว่าเป็นแบรนด์ SCB ก็มักจะเข้ามาสอบถามข้อมูลต่างๆ หลากหลาย ไม่ใช่แค่เฉพาะของเพจนั้นๆ ดังนั้นก็เลยคิดว่าอยากจะให้บริการลูกค้าแบบ One-Stop-Service  และปัจจุบันลูกค้าสมัยนี้ก็ใช้บริการ SCB มากกว่า 1 บริการอยู่แล้ว พูดง่ายๆ คือในแต่ละช่วงเวลาในชีวิต ตั้งแต่เด็กจนโต ความสนใจในการใช้ผลิตภัณฑ์การเงินก็มีการปรับเปลี่ยนไป แนวโน้มคือเพิ่มมากขึ้นๆ จึงอยากรวมบริการให้เป็น Total Solution ตอบโจทย์ลูกค้าให้เกิดความสะดวกสบายมากที่สุด

เมื่อปรับเพจทุกๆ เพจเข้าไว้ด้วยกันแล้ว การทำงานของทีม SCB Thailand ก็ต้องปรับการทำงาน โดยทีมต้องมีความรู้เกี่ยวกับผลิตภัณฑ์และบริการขององค์กรมากขึ้น ทำงานตลอด 24 ชั่วโมง 7 วันต่อสัปดาห์ จุดมุ่งหมาย คือ การสร้างความพึงพอใจให้กับลูกค้าสูงสุด หรือถ้าหากว่ายังไม่มีคำตอบ อย่างน้อยก็ต้องเข้ามาแสดงการรับรู้ว่าทราบถึงความประสงค์ของลูกค้าแล้ว พร้อมที่จะไปหาคำตอบหรือทางออกที่ดีที่สุดมาให้เสมอ
ความรู้ทางการเงิน,ข้อมูลการเงินรายบริษัท